Komisijos reglamentas (EB) Nr. 1591/2000
2000 m. liepos 10 d.
iš dalies keičiantis Tarybos reglamento (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių II, III, V, VII, VIII ir IX priedus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių [1] su paskutiniais pakeitimais, padarytais Komisijos reglamentu (EB) Nr. 1072/99 [2], ypač į jo 19 straipsnį,
kadangi:
(1) 1999 m. gruodžio 21 d. sprendimu [3] Taryba nusprendė laikinai taikyti Europos bendrijos ir tam tikrų trečiųjų šalių (Armėnijos, Azerbaidžano, Gruzijos, Kazachstano, Moldovos, Tadžikistano, Turkmėnistano ir Uzbekistano) susitarimus pasikeičiant laiškais dėl prekybos tekstilės gaminiais.
(2) 1999 m. gruodžio 21 d. sprendimu [4] Taryba nusprendė laikinai taikyti Europos bendrijos ir Baltarusijos Respublikos susitarimą pasikeičiant laiškais, iš dalies keičiantį Europos bendrijos ir Baltarusijos Respublikos susitarimą dėl prekybos tekstilės gaminiais.
(3) 1999 m. gruodžio 21 d. sprendimu [5] Taryba nusprendė laikinai taikyti Europos bendrijos ir Ukrainos susitarimą pasikeičiant laiškais, iš dalies keičiantį Europos bendrijos ir Ukrainos susitarimą dėl prekybos tekstilės gaminiais.
(4) 1999 m. gruodžio 21 d. sprendimu [6] Taryba nusprendė laikinai taikyti susitarimą pasikeičiant laiškais, iš dalies keičiantį Europos bendrijos ir Kinijos Liaudies Respublikos susitarimą dėl prekybos tekstilės gaminiais.
(5) 1999 m. gruodžio 21 d. sprendimu [7] Taryba nusprendė laikinai taikyti Europos bendrijos ir Buvusiosios Jugoslavijos Respublikos Makedonijos susitarimą pasikeičiant laiškais dėl prekybos tekstilės gaminiais.
(6) 1999 m. gruodžio 21 d. sprendimu [8] Taryba nusprendė laikinai taikyti Europos bendrijos ir Egipto Arabų Respublikos Susitarimo memorandumą dėl prekybos tekstilės gaminiais.
(7) 1999 m. rugsėjo 13 d. sprendimu [9] Taryba nusprendė laikinai taikyti Europos bendrijos ir Nepalo Karalystės susitarimą dėl prekybos tekstilės gaminiais.
(8) 1999 m. liepos 12 d. sprendimu [10] Taryba nusprendė laikinai taikyti Europos bendrijos ir Kambodžos Karalystės susitarimą dėl prekybos tekstilės gaminiais.
(9) Dėl visų pirmiau išvardytų susitarimų būtina iš dalies pakeisti atitinkamas Reglamento (EEB) Nr. 3030/93 II, III, V, VII, VIII ir IX priedų dalis atsižvelgiant į pakeitimus, kurie taikomi į Bendriją įvežamiems tam tikriems trečiųjų šalių kilmės tekstilės gaminiams, kaip nurodyta pirmiau minėto reglamento 19 straipsnyje; kadangi pagal to straipsnio nuostatas taip pat reikia padaryti keletą kitų pakeitimų, atsižvelgiant į susitarimus, protokolus arba kitus teisės aktus.
(10) Siekiant užtikrinti, kad Bendrija vykdo savo tarptautinius įsipareigojimus, šiame reglamente nurodytos priemonės taikomos nuo 2000 m. sausio 1 d.
(11) Šiame reglamente numatytos priemonės atitinka Tekstilės komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 3030/93 iš dalies keičiamas taip:
1. II priedas pakeičiamas šio reglamento I priedu.
2. III priedo 28 straipsnis pakeičiamas taip:
"28 straipsnis
1. 11 ir 19 straipsniuose nurodyta eksporto licencija ir kilmės sertifikatas gali apimti papildomas tinkamai nurodytas kopijas. Jos sudaromos anglų, prancūzų arba ispanų kalbomis.
2. Jeigu pirmiau nurodyti dokumentai užpildyti ranka, įrašai privalo būti padaryti rašalu ir spausdintinėmis raidėmis.
3. Eksporto licencijų arba lygiaverčių dokumentų ir kilmės sertifikatų dydis 210 × 297 [i] Tailandui neprivaloma.. Naudojamas baltas popierius, skirtas rašymui, kurio sudėtyje nėra mechaninės celiuliozės [ii] Honkongui neprivaloma., kuris sveria ne mažiau kaip 25 g/m. Abiejose pusėse - išspausdintas rėminio ornamento motyvas, leidžiantis aiškiai pastebėti bet kokią klastotę, atliktą mechaninėmis ar cheminėmis priemonėmis [iii] Honkongui ir Egiptui neprivaloma..
4. Bendrijos kompetentingos institucijos pripažįsta tik originalą, kaip galiojantį importo tikslams pagal šio reglamento nuostatas.
5. Kiekviena eksporto licencija arba lygiavertis dokumentas ir kilmės sertifikatas turi standartinį serijos numerį, spausdintą arba nespausdintą, pagal kurį jie gali būti identifikuoti [iv] Honkongo atveju, privaloma tik eksporto licencijai..
6. Šį numerį sudaro šie elementai [v] Peru ir Egipto atveju, ši nuostata įsigalios nuo vėlesnės datos.:
- šios dvi raidės, identifikuojančios eksportuojančią šalį:
Argentina = AR
Bangladešas = BD
Baltarusija = BY
Brazilija = BR
Kambodža = KH
Kinija = CN
Egiptas = EG
Estija = EE
Buvusioji Jugoslavijos Respublika Makedonija = MK [16]
Honkongas = HK
Indija = IN
Indonezija = ID
Kazachstanas = KZ
Kirgizija = KG
Laosas = LA
Latvija = LV
Lietuva = LT
Makao = MO
Malaizija = MY
Moldova = MD
Mongolija = MN
Nepalas = NP
Pakistanas = PK
Peru = PE
Filipinai = PH
Rusijos Federacija = RU
Singapūras = SG
Pietų Korėja = KR
Šri Lanka = LK
Taivanas = TW
Tadžikistanas = TJ
Tailandas = TH
Turkmėnistanas = TM
Ukraina = UA
Jungtiniai Arabų Emyratai = AE
Uzbekistanas = UZ
Vietnamas = VN
- šios dvi raidės, identifikuojančios paskirties valstybę narę:
AT = Austrija
BL = Beniliuksas
DE = Vokietijos Federacinė Respublika
DK = Danija
EL = Graikija
ES = Ispanija
FI = Suomija
FR = Prancūzija
GB = Jungtinė Karalystė
IE = Airija
IT = Italija
PT = Portugalija
SE = Švedija
- vienaženklis skaičius, identifikuojantis kvotos metus arba metus, kuriais buvo įregistruotas eksportas, šio priedo A lentelėje išvardytų gaminių atveju, atitinkantis paskutinį konkrečių metų skaičių, pvz. "0" - 2000 metai. Kinijos Liaudies Respublikos kilmės gaminių, išvardytų V priedo C priedėlyje, atveju, 2000 metams šis skaičius turėtų būti "6",
- dviženklis skaičius, identifikuojantis eksportuojančiosios šalies išduodančiąją įstaigą,
- penkiaženklis skaičius, einantis iš eilės nuo 00001 iki 99999, priskiriamas konkrečiai paskirties valstybei narei."
3. III priedo A lentelė pakeičiama šio reglamento 2 priedu.
4. V priedas pakeičiamas šio reglamento 3 priedu.
5. VII priedas pakeičiamas šio reglamento 4 priedu.
6. VIII priedas pakeičiamas šio reglamento 5 priedu.
7. IX priedas pakeičiamas šio reglamento 6 priedu.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 2000 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. liepos 10 d.